നോണ് വെജ് വിതരണം 200 ദിവസം പിന്നിട്ടു മുണ്ടക്കയം: കേരള വ്യാപാരി വ്യവസായി സമിതി മുണ്ടക്കയം യൂണിറ്റിന്റെ നേതൃത്വത്തില് മുണ്ടക്കയം ഗവണ്മെന്റ് ഹോസ്പിറ്റലില് നടത്തിവരുന്ന നോണ് വെജ് വിതരണം 200 ദിവസം പിന്നിട്ടു. ജനുവരി മൂന്നിന് ആരംഭിച്ച നോണ് വെജ് വിതരണം ഒരു ദിവസം പോലും മുടങ്ങിയിട്ടില്ല. ഗവണ്മെന്റ് ആശുപത്രിക്ക് പുറമെ സെന്റ് ജോസഫ്സ് ഗേള്സ് ഹൈസ്കൂളിലെ ഡിസിസിയിലും നോണ് വെജ് വിതരണം നടത്തിവരുന്നതായി സമിതിയുടെ യൂണിറ്റ് പ്രസിഡന്റ് അനില് സുനിത അറിയിച്ചു. പ്രവാസി മലയാളികള് ഉള്പ്പെടെ നൂറുകണക്കിന് ആളുകളാണ് നോണ്വെജ് വിതരണത്തില് പങ്കാളികളാകുന്നത്. കോവിഡ് രോഗികള്ക്ക് ഒരു പരിധിവരെ നാവിന് രുചികരവും ആണ് സമിതിയുടെ നോണ്വെജ് വിതരണം. ദിവസവും 150 നും 200 നും ഇടയിലുള്ള രോഗികള്ക്കാണ് രണ്ട് കേന്ദ്രങ്ങളിലായി നോണ്വെജ് വിതരണം ചെയ്യുന്നത്. ഏകദേശം മൂന്ന് ലക്ഷത്തോളം രൂപയാണ് ഇതിനായി ഇതുവരെ ചെലവഴിച്ചിരിക്കുന്നത്. തുടര്ന്നും ഏവരുടെയും സഹകരണം പ്രതീക്ഷിക്കുകയാണ് സമിതി അംഗങ്ങള്.